## **Modelltekst**

**Hva er det som gjør meg til meg**

Identitet handler om hvem du er og hvem du selv mener at du er. Det handler om hva som skiller meg fra deg. Ungdomstiden handler mye om nettopp dette, å finne ut «hvem er jeg?». Jeg vet at jeg er jente, at jeg er 18 år og jeg vet at jeg er norsk, men utover det? Hvilke grupper vil jeg være en del av? Identifiserer jeg meg som gamer eller fotballspiller, er jeg rød, grønn eller blå, liker jeg gutter eller jenter, vil jeg bli frisør eller lege? I denne teksten skal jeg gjøre rede for hva identitet er, og reflektere over hvilke positive og negative impulser det er som påvirker ungdoms identitet. Er det samfunnet jeg lever i, skolen jeg går på, sosiale medier, venner og familie, eller en blanding av flere ting?

**Innledning**

Identitet er ikke *en* ting, men alle delene som gjør meg til meg (Ulriksen 2019). Det kan for eksempel være at jeg er elev, datter, venn, fotballspiller og trønder. Vi skiller mellom to typer identitet, den tilskrevne og den ervervede. Den tilskrevne identiteten er den delen av identiteten man er født med (Ulriksen 2019). For eksempel det å være norsk og det å være jente. I verden i dag kan begge deler endres i løpet av livet, men man er uansett født i et kjønn og med en nasjonalitet. Den ervervede identiteten er de delene av identiteten man har valgt selv (Ulriksen 2019). Det at jeg er fotballspiller, elev på studiespesialisering og bestevenn er eksempler på det.

**Hoveddel 1**

**Kildeliste:**

Ulriksen, Kai Arne (2019): «Identitet».

Hentet 18.5.2020 fra: <https://ndla.no/nb/subjects/subject:43/topic:1:194386/topic:1:194387/resource:1:190984>